CELEX: 32010R0549
Language: ro
Date: 2010-06-23 00:00:00
Title: Regulamentul (UE) nr. 549/2010 al Comisiei din 23 iunie 2010 de modificare și rectificare a Regulamentului (UE) nr. 1272/2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică

24.6.2010   
            
            
               RO
            
            
               Jurnalul Oficial al Uniunii Europene
            
            
               L 157/1
            
         REGULAMENTUL (UE) NR. 549/2010 AL COMISIEI
   din 23 iunie 2010
   de modificare și rectificare a Regulamentului (UE) nr. 1272/2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a), (d) și (j), coroborat cu articolul 4,
   întrucât:
   
               (1)
            
            
               În conformitate cu articolul 12 alineatul (2) din Regulamentul (CE) nr. 1234/2007, Comisia, fără asistența comitetului menționat la articolul 195 alineatul (1) din regulamentul respectiv, închide intervenția publică pentru carnea de vită în cazul în care, în decursul unei perioade reprezentative, nu mai sunt îndeplinite condițiile prevăzute la articolul 12 alineatul (1) litera (c) din regulamentul menționat. Este necesar să se stabilească perioada reprezentativă pentru închiderea intervenției publice prin procedură de licitație pentru carnea de vită și să se reflecte în consecință această competență a Comisiei în articolul 16 din Regulamentul (UE) nr. 1272/2009 al Comisiei (2).
            
         
               (2)
            
            
               Articolul 29 alineatul (2) din Regulamentul (UE) nr. 1272/2009 conține dispoziții diferite și eronate în diversele versiuni lingvistice în ceea ce privește normele care trebuie aplicate atunci când agenția de intervenție schimbă spațiul de depozitare indicat de ofertant sau de participantul la licitație. În consecință, este necesar să se clarifice faptul că, în acest caz, costurile de transport suplimentare sunt suportate de agențiile de intervenție, cu excepția costurilor pentru primii 20 km, și să se adauge că, în cazul în care se aplică articolul 38 alineatul (3), reducerea nu trebuie să depășească costurile de transport pe o distanță mai mare de 100 km.
            
         
               (3)
            
            
               Partea IX din anexa III la Regulamentul (UE) nr. 1272/2009 stabilește dispoziții referitoare la cutiile din carton utilizate la ambalarea cărnii de vită cumpărată prin intervenție. Este necesar să se adapteze cerințele în ceea ce privește sigilarea prevăzute la punctul 6 pentru a le alinia la cerințele prevăzute în secțiunea I din anexa II la Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3).
            
         
               (4)
            
            
               Cu ocazia prezentei modificări a Regulamentului (UE) nr. 1272/2009, este oportună rectificarea unei omisiuni la articolul 25 din regulamentul respectiv.
            
         
               (5)
            
            
               Prin urmare, Regulamentul (UE) nr. 1272/2009 trebuie modificat și rectificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 1272/2009 se modifică după cum urmează:
   
               1.
            
            
               La articolul 16 alineatul (2), litera (b) se înlocuiește cu următorul text:
               
                           „(b)
                        
                        
                           procedura de licitație pentru achiziționarea de carne de vită pe categorie și pe stat membru sau pe regiune a acestuia, pe baza celor mai recente două prețuri de piață săptămânale înregistrate, în conformitate cu articolul 12 alineatul (1) litera (c) din Regulamentul (CE) nr. 1234/2007. Procedura de licitație este închisă de către Comisie urmând aceeași procedură, pe categorie și pe stat membru sau pe regiune a acestuia, pe baza celor mai recente prețuri de piață săptămânale înregistrate.”
                        
                     
         
               2.
            
            
               La articolul 16 alineatul (6) primul paragraf, teza introductivă se înlocuiește cu următorul text:
               „În sensul articolului 12 alineatul (1) litera (c), al articolului 12 alineatul (2) și al articolului 18 alineatul (3) litera (b) din Regulamentul (CE) nr. 1234/2007, se aplică următoarele norme:”.
            
         
               3.
            
            
               La articolul 25, primul paragraf se înlocuiește cu următorul text:
               „După ce a verificat admisibilitatea ofertei sau a ofertei de participare la licitație menționate la articolul 11 alineatul (1) și după ce a efectuat comunicările în conformitate cu articolul 20 alineatul (3), agenția de intervenție eliberează un ordin de livrare, fără a aduce atingere măsurilor adoptate în conformitate cu articolul 14 alineatul (1) și cu articolul 19 alineatul (1). Ordinul de livrare este datat și numerotat și indică:
               
                           (a)
                        
                        
                           cantitatea care urmează să fie livrată;
                        
                     
                           (b)
                        
                        
                           data finală de livrare a produselor;
                        
                     
                           (c)
                        
                        
                           spațiul de depozitare la care trebuie livrate produsele;
                        
                     
                           (d)
                        
                        
                           prețul la care este acceptată oferta sau oferta de participare la licitație.”
                        
                     
         
               4.
            
            
               La articolul 29, alineatul (2) se înlocuiește cu următorul text:
               „(2)   Dacă agenția de intervenție schimbă spațiul de depozitare indicat de ofertant sau de participantul la licitație, în conformitate cu articolul 26 alineatul (1), costurile de transport suplimentare, cu excepția costurilor pentru primii 20 km, sunt suportate de agenția de intervenție. Totuși, costurile de transport pe distanțe mai mari de 100 km sunt suportate în totalitate de agenția de intervenție. În cazul aplicării articolului 31 alineatul (2), prezentul alineat nu se aplică.”
            
         
               5.
            
            
               La articolul 38 alineatul (3), litera (a) se înlocuiește cu următorul text:
               
                           „(a)
                        
                        
                           costurile de transport de la locul de preluare desemnat de agenția de intervenție până la spațiul de depozitare menționat la articolul 10 alineatul (1) litera (a) punctul (iv) unde produsele ar fi trebuit livrate în condiții de costuri minime, fără a se depăși însă limita de 100 km menționată la articolul 29 alineatul (1); și”.
                        
                     
         
               6.
            
            
               În partea IX din anexa III, punctul 6 se înlocuiește cu următorul text:
               
                           „6.
                        
                        
                           Cutiile din carton trebuie sigilate:
                           
                                       (a)
                                    
                                    
                                       cu ajutorul mărcii aplicate în conformitate cu secțiunea I din anexa II la Regulamentul (CE) nr. 853/2004; și
                                    
                                 
                                       (b)
                                    
                                    
                                       aplicând etichetele agenției de intervenție, care poartă un număr de serie, la ambele capete ale cutiei astfel încât acestea să fie distruse la deschiderea cutiei.”
                                    
                                 
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică:
   
               (a)
            
            
               de la 1 iulie 2010 în cazul cărnii de vită și mânzat, al laptelui praf degresat și al cerealelor; și
            
         
               (b)
            
            
               de la 1 septembrie 2010 în cazul orezului.
            
         
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 349, 29.12.2009, p. 1.
   
      (3)  JO L 139, 30.4.2004, p. 55.